Evolúció az egyetemen; tudomány-e az evolúció?


Ez a cikk arról fog szólni, hogy mennyire elterjedt az evolúciónak a tanítása az ELTE TTK-n, legfőképpen a biológus, illetve biológia tanári szakokon. Nagy vonalakban azt lehet megfigyelni, hogy egyre jobban terjed ennek a tannak a tanítása az egyetemeken. Sőt, a biológus szakon például olyan tárgyak keretein belül tanítják, amelyek nem is biológiai tárgyak, mint például általános, szerves, és kolloid kémia. A kolloid kémia arról beszél, hogy az anyag a kémia történésein kívül olyan csodákra képes, amelyeket az élő anyagban meg lehet figyelni. Az evolúciót a legnagyobb mértékben olyan tárgyakban tanították, mint genetika, evolúció genetika, növényrendszertan, humánbiológia, állatrendszertan, őslénytan, és bevezetés a biológiába. Természetesen más tárgyaknál annak a tárgynak a sajátos evolúciós vonatkozásait mindig említik; például mikrobiológiában tanultunk a prokarióta világnak az evolúciójáról. Igen erős evolúciós vonatkozásokat tartalmazott az ökológiai tárgyak, mint például az állatökológia, vagy biogeográfia.


Az én véleményem szerint nagyon elleneznének bármilyen ellenvetést az evolúció tanításának. Igen erősen beleásták magukat az evolúció témájába az egyetemeken, az egyetem tulajdonképpen egy nagy bástyaja ennek az elméletnek. Ez mind csak azt segíti elő, hogy az egyetemeket és a közoktatást egyre jobban szekularizálják. Ez azonban olyan hatással van a tanulókra, hogy egyre jobban elidegenednek az Evangéliumtól és a Bibliától azt gondolván, hogy a tudomány győzedelmeskedett a vallás fölött, és hogy nincsen értelme a Szentírásnak, amelyet elavultnak tekintenek. Nincsenek túl nagy esélyei annak, aki ellenzi az evolúciót. Ha kiderülne egy hallgatóról az Egyesült Államokban, hogy nem hisz az evolúcióselméletben, megtagadnák tőle a diplomáját. Bármelyik tárgyban meg is buktatnák, és miután lediplomázott, akkor is visszavonhatnák tőle. 


Ez ahhoz a kérdéshez vezet majd, hogy valójában tudomány-e az evolúció? Az evolucionisták mind sietnének azt mondani, hogy az evolúció tény, de ezt az állítást jobban meg kell majd vizsgálni. Először is, amikor a tudományos módszerről beszélünk, arról van szó, hogy objektív módon kell szemlélni a világot – azaz megfigyeléseket tenni a valódi világról, amely alapján méréseket lehet mérni, és törvényszerűségeket meglátni, illetve ezek alapján egy elméletet felállítani. Karl Popper evolucionista belátta, hogy az evolúció ennek fényében csupán egy metafizikai kutatási program. Az evolúciónál nagyon fontos meglátni azt, hogy azzal, hogy beviszünk az elméletbe egy idő dimenziót, és a réges-régi múltba megyünk vissza, egyre jobban bizonytalanok lesznek a megfigyelhető események. Az evolúció egyes állományai nem ismételhetők meg, és nem is figyelhetők meg. Így ezek alapján az evolúciót már nem lehet tudományosnak nevezni az objektív értelemben. Az evolúciós elmélet ilyen szempontból túlmegy a tudomány keretein, mivel meg próbálja magyarázni az élővilág eredetét, amely a régmúlt eseménye. Ez inkább más területek feladata, például az isteni kinyilatkoztatás, mivel Isten ott volt a világ teremtésénél, és tökéletes leírást ad azok eseményeiről.


Az evolúció ilyen értelemben nem egzakt tudomány. Sőt, az egzakt tudományok meg is tudják cáfolni az evolúció főbb állításait. Werner Gitt szerint a következő elveket bemutatva illusztrálhatjuk, hogy az evolúció nem tudomány. Ilyen elvekkel találkozunk gyakran a mérnöki -  illetve a természettudományokban, és a teremtésben is fellelhetők: 

1. Minden szerkezet feltételez egy tervet és valakit, aki azt megtervezte. 2. Egy találmány minősége nem a problémamegoldás célszerűségében nyilvánul meg. 3. Mindenféle információ azt tételezi fel, hogy volt egy intelligens entitás, aki létrehozta azt az információt, továbbá, aki az információhoz egy megfelelő kódot hozott létre annak értelmezésére. 4. A magára hagyott anyag nem szül koncepciót, pl. egy híd nem tud önmagától felépülni. 5. Az anyag egyes építőelemei nem tudják önmagukat felépíteni. Teljesen célszerűtlenek. Csupán egy intelligens entitás tudja az anyagot megmunkálni olyan módon, hogy az mind mennyiségileg, mind bonyolultságában növekedjen. 6. Pasteur szerint: az élő csak élőből jön létre. Mind ezen elvekkel szemben áll az evolúció-elmélet. Az 5. pont miatt az evolúciós elmélet egyáltalán nem tudja megmagyarázni, hogy az evolúció markánsan szemben áll a többi tudományokkal – nem lehet bevinni egy élőlényt a laboratóriumba, és megvizsgálni a mikroszkóp alatt, hogy az hogyan fejlődik. Nem olyan tudomány, mint a leíró rendszertan, ahol a kutató előtt van az illető növény, és le lehet írni a tulajdonságait.  


Dobzhansky biológus azt állítja, hogy minden, ami a biológiában van értelmetlen az evolúciós felfogás nélkül. Ez az állítás hibás, mivel csupán ahhoz, hogy tudom, hogy milyen agyi struktúrák vannak egymás mellett, nem kell tudni, hogy elvileg hogyan alakultak ki. Továbbá, attól, hogy nem alkalmazom az evolúciós elméletet, attól az ember képes megérteni azt, hogy a növényi sejtnek van egy elsődleges és egy másodlagos sejtfala, vagy, hogy melyek a glikolízis egyes részlépései. A teremtéstudomány is tudja értelmezni a biológiai jelenségeket: a rendszertanban nem szükséges követni az élőlények olyan rendszerezését, amely a filogenetikai módszert követi, azaz annak alapján csoportosítom az élőlényeket, hogy milyen messzire vannak egymástól a törzsfejlődés során (így pl. azok az élőlények, amelyek nem régóta váltak el egymástól, ugyanabban a nemzetségben lennének, míg amelyek régebben elágaztak egymástól más osztályba vagy törzsbe tartoznak). Ugyanúgy lehet az élőlényeket szerkezeti hasonlóságaik szerint osztályozni, milyen közös bélyegeik vannak, amelyeket adott nekik a Teremtő (pl. a rovarokat az alapján rendszerezik, hogy szárnyas-e, milyen az összetett szeme, hány légző pórus van az oldalán, stb…) Vagy, például az anatómiánál feltételezni tudom, hogy az élőlénynek van egy emésztőrendszere, szükséges, hogy legyen kiválasztó rendszere, különben az élőlény saját ürülékében megmérgeződne. Azt is feltételezem, hogy ha van egy emésztőrendszere, kell, hogy legyen egy nedv-keringési rendszere, amely szétosztja a tápanyagokat, különben az élőlény nem növekszik. Ha például egy élőlény mozog, feltételezem, hogy van egy idegrendszere, amely koordinálja a mozgását.


Sőt, mi több, aki az evolucionista táborhoz tartozik, annak nem kell, hogy elvesse az egész munkáját – csupán a meglévő paradigmáját kell kicserélnie, amelyet eddig elfogadott. A teremtésmodell például dolgozik természetes szelekcióval (ámbár azt állítja, hogy új genetikai információ sohasem keletkezik, és a természet csupán meglévő információ alapján választja ki az adott formákat) és mikroevolúcióval (azaz új fajok létrejönnek, de csupán azért, mert genetikai információt veszítenek – eddig még nem figyeltek volna meg olyan történést, amikor új genetikai információféleség jött volna létre). 


Az evolúciós gondolkodás fellelhető még a Bölcsesség könyvében, és átvezet a görög kultúrába, majd tovább a felvilágosodáson keresztül a mai világba. A Bölcsesség könyvének második fejezetének kezdete így szól: „Hiszen véletlenül keletkeztünk, és majdan leszünk, mintha sose lettünk volna. Hisz orrunkban csak füst az élet lehelete, és a gondolkodás csupán szikra szívünk lüktetésekor. Ha elalszik, testünk hamuvá lesz, a lélek meg elillan mint lenge szellő. Idő múltán még nevünk is feledésbe merül, és senki sem gondol többé tetteinkre. Életünk elmúlik, ahogyan a felhőnek nyoma vész, eloszlik, mint a köd, amit elűznek és melegükkel a földre nyomnak a nap sugarai… Rajta hát! Élvezzük a jelenvaló jókat! Használjuk ki buzgón a világot, mint ifjúkorunkban!” Élj a mának – Carpe diem. Ismeretes ez a fajta gondolkodás a mai világban? A görögöknél pedig főleg az epikureusok úgy gondolták, hogy az atomok véletlen mozgásával jönnek létre a testek. Arról is voltak híresek, hogy az érzékiség a legfőbb jó. Démokritosz, Pitagórász és mások pedig egy állat-ember anyagi kontinuumban hittek, amely lelkileg közös, és amely az elemekből keletkezett. A felvilágosodás filozófusai a tudományba egy helytelen elvet vettek be, amely Descartes filozófiájában keletkezett: a világot felosztotta az anyagi világba, amely felosztható, és az elmének a világára, amely nem osztható fel, és az emberi elmét helyezte mindenek fölé: tulajdonképpen ez volt a felvilágosodásnak a jellemvonása: a ratio, az emberi logika mindenek felett, és mindennek az ítélőbírója. Minden megfigyelhető dolgot elvetett, és csupán a szubjektív elképzelésére támaszkodott: Cogito ergo sum - gondolkodok, tehát vagyok. Ehhez hasonló filozófusok voltak Spinoza, Hume és Voltaire, akik az empiricizmust alakították ki, és azt mondták, hogy csak az értelmezhető, amelyet az öt érzékkel lehet megtapasztalni. A felvilágosodás késői formája, az idealizmus (amely a szocializmusba, leninizmusba és marxizmusba torkollott) képviselői pedig Kant, Hegel, és Nietzche volt. Ők abban hittek, hogy az elmétől nem különb az anyagi világ. Kant szerint a tudásnak két forrása volt – az érzékelés és a megértés. Az anyagnak a tulajdonságai így attól is függhettek, aki megfigyelte – a megértés révén az anyagi objektumok adottak. Ilyen körülmények között született meg az evolúciós-elmélet Darwin agyában. Tulajdonképpen ezzel azt lehet mondani, hogy az evolúció-elmélet az ember szubjektív véleménye folytán történik, amelyet, mint ahogy az előbb írtam, nem lehet objektív módon megfigyelni, sem megismételni.

